30.06.2025

**COMUNICAT DE PRESĂ**

**privind rezultatele finale înregistrate în sesiunea iunie a Examenului de Bacalaureat – 2025**

Ministerul Educației și Cercetării a publicat astăzi, 30 iunie 2025, **rezultatele finale obținute de absolvenții studiilor liceale care au susținut probele examenului național de bacalaureat în sesiunea iunie 2025,** pe site-ul dedicat[*http://bacalaureat.edu.ro/*](http://bacalaureat.edu.ro/)**.**

**Rezultatele au fost afișate atât pe pagina web menționată anterior, cât și în centrele  
de examen,** prin anonimizarea numelui și a prenumelui candidaților, în concordanță cu  
prevederile art. 5 și ale art. 6 din *Regulamentul UE 2016/679 privind protecția persoanelor  
fizice în ceea ce privește prelucrarea datelor cu caracter personal și privind libera circulație  
a acestor date de abrogare a Directivei 95/46/CE* (*Regulamentul general privind protecția  
datelor – RGPD/GDPR*).

La nivelul județului Vrancea, **rata de promovare** este de **76.18 %** după contestații, în creștere cu 1,61% față de rezultatele inițiale**.** Pentru promoția curentă, rata de promovare este de **81.24 %** iar pentru promoțiile anterioare, rata de promovare este de **36.17 %.** Au promovat **1276** de candidați, dintr-un total de **1675** de candidați prezenți. Dintre aceștia, **1208** decandidați promovați provin din promoția curentă, iar **68** de candidați provin din promoțiile anterioare.

Nu sunt candidați cu media 10 la această sesiune a examenului de bacalaureat, cea mai mare medie fiind 9,96.

După rata de promovare la sesiunea iunie a examenului național de bacalaureat, clasamentul liceelor este următorul:

1. COLEGIUL ECONOMIC "MIHAIL KOGĂLNICEANU" FOCȘANI 100%

2 COLEGIUL NAȚIONAL "AL. I. CUZA" FOCȘANI 99.40%

3. COLEGIUL NAȚIONAL "UNIREA" FOCȘANI 99.38%

4. COLEGIUL NAȚIONAL PEDAGOGIC "SPIRU HARET" FOCȘANI 98.80%

5. LICEUL DE ARTĂ "GHEORGHE TATTARESCU" FOCȘANI 82.68%

6. COLEGIUL NAȚIONAL "EMIL BOTTA" ADJUD 76.61%

7. LICEUL TEORETIC "IOAN SLAVICI" PANCIU 74.49%

8. LICEUL TEORETIC "DUILIU ZAMFIRESCU" ODOBEȘTI 71.11%

9. LICEUL CU PROGRAM SPORTIV FOCȘANI 70.97%

10. LICEUL TEHNOLOGIC "G.G. LONGINESCU" FOCȘANI 65.45 %

11. LICEUL TEORETIC "GRIGORE GHEBA" DUMITREȘTI 65.00%

12. COLEGIUL TEHNIC "ION MINCU" FOCȘANI 63.64%

13. LICEUL "SIMION MEHEDINȚI" VIDRA 63.04%

14. COLEGIUL TEHNIC "VALERIU D. COTEA" FOCȘANI 55.88%

La polul opus, liceele cu rată mică de promovare sunt următoarele:

1. COLEGIUL TEHNIC "GHEORGHE ASACHI" FOCȘANI 35.71%
2. COLEGIUL TEHNIC "EDMOND NICOLAU" FOCȘANI 34.62%
3. COLEGIUL TEHNIC AUTO "TRAIAN VUIA" FOCȘANI 28.57%
4. LICEUL TEHNOLOGIC "EREMIA GRIGORESCU" MĂRĂȘEȘTI 28.57%
5. COLEGIUL TEHNIC "GHEORGHE BALȘ" ADJUD 19.51%
6. LICEUL TEHNOLOGIC "ALEXANDRU IOAN CUZA" PANCIU 10.00%
7. CENTRUL ȘCOLAR PENTRU EDUCAȚIE INCLUZIVĂ "ELENA DOAMNA" FOCȘANI .00
8. LICEUL DE AGRICULTURĂ ȘI INDUSTRIE ALIMENTARĂ ODOBEȘTI .00

După rezultatele finale, județul Vrancea se situează pe locul 18.

Pentru a fi declarat promovat, un absolvent de liceu trebuie să îndeplinească următoarele condiții, cumulativ:

* recunoașterea/echivalarea/susținerea tuturor probelor de evaluare a competențelor  
  lingvistice și digitale;
* susținerea tuturor probelor scrise și obținerea notei 5 (cel puțin) la fiecare dintre  
  acestea;
* obținerea mediei 6 (cel puțin) la probele scrise.

**Președinte Comisie județeană bacalaureat,**

**Inspector școlar general,**

**prof. dr. Livia – Silvia MARCU**